open-index/open-wikipedia-markdown huggingface dataset:
Αλύπιος ο πρεσβύτερος

Ο **Αλύπιος ο πρεσβύτερος** ήταν ιεράρχης, υποστηρικτής του Κύριλλου Αλεξανδρείας. 

## Βίος
Ο **Αλύπιος** ήταν πρεσβύτερος στον ναό των Αγίων Αποστόλων Κωνσταντινουπόλεως. Ήταν συμπαραστάτης του Κύριλλου Αλεξανδρείας στις εργασίες της συνόδου της Εφέσου. Κατά την περίοδο οπότε ήταν κρατούμενος ο Κύριλλος στην Έφεσο, ο Αλύπιος του έστειλε επιστολή συμπαράστασης,διά του διακόνου Κανδιδιανού,  με την οποία παρομοιάζε τα πάθη του με εκείνα του Μεγάλου Αθανασίου. Ο Αλύπιος μαζί με άλλους κληρικούς της βυζαντινής πρωτεύουσας υπέγραψε υπόμνημα ικετήριο προς τον αυτοκράτορα Θεοδόσιο Β´ και την αδελφή του Πουλχερία υπέρ της συνόδου της Εφέσου και κατά του Ιωάννη Αντιοχείας που είχε καθαιρέσει τον Κύριλλο Αλεξανδρείας.
Ο Κύριλλος Α΄ Αλεξανδρείας απέστειλε επιστολή προς τον Αλύπιο με σκοπό την ενισχυση της επιρροής του στον κλήρο της βυζαντινής πρωτεύουσας.(Mansi, 1464)
Θεωρείται ως ένα από τα πιο εξέχοντα μέλη της τοπικής εκκλησίας της Κωνσταντινούπολης τα οποίο διακρίθηκε στην πρώτη γραμμή των γεγονότων εκείνης της περιόδου.

## Συγγραφικό έργο
Του Αλύπιου σώζεται η επιστολή συμπαράστασης προς τον Κύριλλο Αλεξανδρείας στην Patrologia Graeca, τομ.77, στ.145-148

## Παραπομπές


## Πηγές
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ .332
*Ιωάννης Κωνσταντινίδης, «Αλύπιος.Ο πρεσβύτερος»,  Θρησκευτική και Ηθική Εγκυκλοπαίδεια, τομ.2 (1963),στ.218
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.434-435
*Γ.Κ.Π.,«Αλύπιος. Ο πρεσβύτερος», Νέα Ελληνική Εγκυκλοπαίδεια-Χάρη Πάτση, τομ.4 (1967), σελ.540
*Π.,«Αλύπιος. Ο πρεσβύτερος», Εγκυκλοπαίδεια Πάπυρος-Λαρούς Μπριτάνικα, τομ.7 (1981),σελ.190
*H.Quilliet, «Alype», Dioctionnaire de Theologie Catholique, χ.χ τομ.1, στ.931 
*U. Ruzies, «Alypius», Dioctionnaire d'Histoire et de geographie ecclesiastiques, τομ.2 (1914), στ.902

Κατηγορία:Βυζαντινοί κληρικοί
Ολυμπιακή Επιτροπή Φιλιππίνων

Η **Ολυμπιακή Επιτροπή Φιλιππίνων** (αγγλικά: *Philippine Olympic Committee*, POC) είναι η Εθνική Ολυμπιακή Επιτροπή των Φιλιππίνων. Είναι ιδιωτική, μη κυβερνητική οργάνωση που αποτελείται από και χρησιμεύει ως μητρική οργάνωση όλων των εθνικών αθλητικών ομοσπονδιών στις Φιλιππίνες. Είναι αναγνωρισμένη από τη Διεθνή Ολυμπιακή Επιτροπή (ΔΟΕ) έχοντας την αποκλειστική εξουσία για την εκπροσώπηση των Φιλιππίνων στους Ολυμπιακούς Αγώνες, στους Ασιατικούς Αγώνες, στους Αγώνες Νοτιοανατολικής Ασίας και άλλες εκδηλώσεις.

Η POC είναι οικονομικά ανεξάρτητη και δεν λαμβάνει καμία επιχορήγηση από την κυβέρνηση, αν και οι ομοσπονδίες μέλη της λαμβάνουν κάποια οικονομική βοήθεια από την Επιτροπή Αθλητισμού Φιλιππίνων. Αντ 'αυτού, η POC υποστηρίζει τις δικές της δραστηριότητες με κεφάλαια που προέρχονται από χορηγίες, τέλη αδειοδότησης για τη χρήση των Ολυμπιακών σημάτων, επιδότηση της ΔΟΕ και τα έσοδα από ειδικά προγράμματα και δωρεές.

## Ιστορία
Ο οργανωμένος αθλητισμός εγκαθιδρύθηκε για πρώτη φορά στις Φιλιππίνες κατά τη διάρκεια της αμερικανικής διοίκησης των νήσων, με τη σύσταση της Ερασιτεχνικής Ομοσπονδία Αθλητισμού Φιλιππίνων (PAAF) τον Ιανουάριο του 1911. Η PAAF διοργάνωσε το πρώτο Πρωτάθλημα Αγώνων Άπω Ανατολής το 1913 όπου συμμετείχαν η Κίνα, η Ιαπωνία και η διοργανώτρια χώρα, οι Φιλιππίνες.

## Παραπομπές


## Εξωτερικοί σύνδεσμοι
* 

Φιλιππινων
Κατηγορία:Αθλητισμός στις Φιλιππίνες
Γκίνες (αποσαφήνιση)

Το όνομα **Γκίνες ** μπορεί να αναφέρεται:

* στο Παγκόσμια Ρεκόρ Γκίνες, βιβλίο και πολυμέσα, όπου καταγράφονται πρωτότυπα ανθρώπινα κατορθώματα, αξιοπερίεργα γεγονότα αλλά και μοναδικά φαινόμενα που παρουσιάζονται στο φυσικό περιβάλλον. 
* στον σερ Άλεκ Γκίνες, τον  Βρετανό ηθοποιό.
* στην Guinness (μπύρα), του ομώνυμου ζυθοποιείου
* στον Άρθουρ Γκίνες, τον Ιρλανδό ζυθοποιό.
Παναγιώτης Κατσογιάννης

Ο **Παναγιώτης Γ. Κατσογιάννης** (1924-2019) ήταν διακεκριμένος βιοχημικός, που θεωρείται ότι υπήρξε ο πρώτος που προέβη σε τεχνική σύνθεση ινσουλίνης, ενώ ηγούνταν επιστημονικής ομάδας στο Πανεπιστήμιο του Πίτσμπουργκ στις αρχές της δεκαετίας του 1960. 

Τα αποτελέσματα σύνθεσης της ινσουλίνης επιτεύχθηκαν σχεδόν ταυτόχρονα με τον Χέλμουτ Ζαν *(Helmut Zahn)* στο Πανεπιστήμιο του Άαχεν στη Γερμανία. 

Ο Κατσογιάννης είναι επίσης γνωστός για τις μελέτες του στη σύνθεση οξιτοκίνης και βασοπρεσίνης. Μετά από τη θητεία του στο Πανεπιστήμιο του Πίτσμπουργκ, διετέλεσε επικεφαλής του Τμήματος Βιοχημείας στο Εθνικό Εργαστήριο Μπρουκχέιβεν *(Brookhaven National Laboratory)*, ενώ αργότερα, το 1967, τοποθετήθηκε πρώτος πρόεδρος του Τμήματος Βιοχημείας της Ιατρικής Σχολής Όρους Σινά (Νέα Υόρκη), όπου και παρέμεινε ως το θάνατό του. Εργάστηκε στη συγκεκριμένη ιατρική σχολή ως διακεκριμένος καθηγητής  και επίτιμος πρόεδρος Φαρμακολογίας και Συστημάτων Θεραπευτικής.

## Βραβεύσεις
Το 1972, ο Παναγιώτης Κατσογιάννης έλαβε το αναμνηστικό μετάλλιο από την Αμερικανική Εταιρεία Διαβήτη για την δέκατη πέμπτη επέτειο από την ανακάλυψη της ινσουλίνης. Επίσης, έλαβε το Μετάλλιο Γιακόμπι *(Jacobi)* από τους απόφοιτους της Ιατρικής Σχολής Όρους Σινά το 1995, καθώς και δίπλωμα τιμής ένεκεν από το Πανεπιστήμιο Πατρών το 1997. 

Ήταν συνεργάτης στην Αμερικανική Ένωση για την Πρόοδο της Επιστήμης από το 1966, στην Ακαδημία Επιστημών της Νέας Υόρκης από το 1977 και αντεπιστέλλον μέλος της Ακαδημίας Αθηνών από το 1970. 

Απεβίωσε στις 31 Μαΐου 2019.

## Παραπομπές


Κατηγορία:Έλληνες βιολόγοι
Κατηγορία:Μέλη της Ακαδημίας Αθηνών
Κατηγορία:Αμερικανοί ελληνικής καταγωγής
Κατηγορία:Έλληνες πανεπιστημιακοί του 20ού αιώνα
Κατηγορία:Βιοχημικοί
Βασίλειος αρχιμανδρίτης

Ο **Βασίλειος** ήταν διάκονος και αρχιμανδρίτης εμπλεκόμενος στην έριδα περί του Νεστορίου.

## Βίος
Ο **Βασίλειος** ήταν διάκονος και έφερε τον τίτλο του  αρχιμανδρίτη ενώ ήταν ηγούμενος στην Κωνσταντινούπολη κατά την περίοδο της Νεστοριανικής έριδας. Ζήτησε από τον Θεοδόσιο Β να συγκαλέσει σύνοδο για να αντιμετωπίσει την αίρεση του Νεστορίου.Επίσης συνέταξε κείμενο με αποδέκτη τον Πατριάρχη Πρόκλο με το οποίο τον καλούσε να λάβει μέτρα κατά της διδασκαλίας του ήδη πεθαμένου Θεόδωρου Μοψουεστίας.

## Παραπομπές


## Πηγές
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ332-333
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.434-435

Κατηγορία:Βυζαντινοί επίσκοποι
Κατηγορία:Νεστοριανισμός
Χαρίδημος

Το ελληνικό όνομα **Χαρίδημος** μπορεί να αναφέρεται σε κάποιο από τα παρακάτω πρόσωπα:

## Αρχαιότητα
* Χαρίδημος ο Αθηναίος (4ος αι. π.Χ.), Αθηναίος στρατηγός
* Χαρίδημος ο ιατρός (3ος αι. π.Χ.), ιατρός, μαθητής του Ερασιστράτου

## Νεότερη εποχή
* Χρίστος Χαρίδημος (1895-1970), καλλιτεχνικό ψευδώνυμο του καραγκιοζοπαίκτη Χρ. Χαρίτου
Τέοντοορ Ένφανκ

Ο **Τέοντοορ Ένφανκ** (φλαμανδικά: **Theodoor Aenvanck** ή **Theodor Aenvanck** (παραλλαγές του ονόματος: Théodoor van Aenvanck, Theodor van Aenvanck, Theodor Aenvalck) (1633, Αμβέρσα &ndash; 1690, Αμβέρσα (;)) ήταν Φλαμανδός ζωγράφος της τεχνοτροπίας του μπαρόκ. Είναι γνωστός για τις νεκρές φύσεις με άνθη που φιλοτέχνησε.

## Βιογραφία
Διετέλεσε μαθητή του ζωγράφου νεκρών φύσεων Γιαν Ντάβιντσον ντε Χέιμ. Έγινε μέλος στη Συντεχνία του Αγίου Λουκά της Αμβέρσας το 1647 και το 1669 έγινε "Δάσκαλος" σε αυτήν. Ταξίδεψε στο εξωτερικό πιθανόν πριν το 1669 και πιθανόν εγκατέλειψε την Αμβέρσα εκ νέου μετά τον Μάρτιο του 1686. Απεβίωσε μετά το 1690, αλλά ο τόπος θανάτου του δεν είναι εξακριβωμένος.

## Έργο
Είναι γνωστός για τις νεκρές φύσεις με άνθη που ζωγράφισε, αλλά δημιούργησε, επίσης, νεκρές φύσεις με φρούτα και ψάρια.

## Παραπομπές


## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Εξωτερικοί σύνδεσμοι
*Theodoor Aenvanck on Artnet

Κατηγορία:Φλαμανδοί ζωγράφοι
Λούκας Αχτσέλινκ

Ο **Λούκας Αχτσέλινκ** (φλαμανδικά: *Lucas Achtschellinck*, εναλλακτικές γραφές του επωνύμου του: Achtschellincks, Achtschellinckx, Achtschellincx, Aghtschellinx, βαπτ. 16 Ιανουαρίου 1626 &ndash; ταφή 12 Μαΐου 1699) ήταν Φλαμανδός ζωγράφος τοπίων.

## Βιογραφία
Γεννήθηκε στις Βρυξέλλες και ήταν πιθανόν εγγονός του τοπιογράφου Λούκας Αχτσέλινγκ. Καταγράφηκε στη Συντεχνία του Αγίου Λουκά των Βρυξελλών στις 26 Οκτωβρίου 1639 ως μαθητής του Πίτερ φαν ντερ Μπορχτ. Ο βιογράφος του 17ου αιώνα Κορνέλις ντε Μπι αναφέρει ότι ο Αχτσέλινκ σπούδασε επίσης με τον εκ Βρυξελλών τοπιογράφο Λοντεβάικ ντε Φάντερ (*Lodewijk de Vadder*), αλλά αυτό δεν επιβεβαιώνεται από τα αρχεία της Συντεχνίας. Ο Αχτσέλινκ πιθανόν ταξίδεψε στο εξωτερικό όταν ολοκλήρωσε τη μαθητεία του, καθώς έγινε "Δάσκαλος" στη Συντεχνία μόνον το 1657. Στις 13 Μαρτίου 1674 νυμφεύτηκε την Άννα Παράις (*Anna Parys*) και το 1687 έγινε "διάκονος" στη Συντεχνία των Βρυξελλών. Απεβίωσε στις Βρυξέλλες.

Είχε πολλούς μαθητές, ανάμεσα στους οποίους συγκαταλέγεται ο Τέομπαλντ Μιχάου (*Theobald Michau*).

## Έργο

Δεν υπάρχουν υπογεγραμμένα ή τεκμηριωμένα έργα του Αχτσέλινκ, αν και υπάρχει ένα έργο του με μονόγραμμα στο μουσείο "Fondation Custodia". Υπάρχει ένας αριθμός πινάκων με τοπία με σαφή στυλιστική σχέση, οι οποίοι και του αποδίδονται. Χαρακτηριστικά γνωρίσματα του ύφους του είναι οι ευρείες πινελιές, ειδικότερα στην απεικόνιση δρόμων, κρασπέδων και δένδρων. Ομοίως, η λεπτή ασημόχρωμη διαβάθμιση φωτός και σκιάς στους κορμούς των δένδρων, και ειδικότερα των σημύδων, είναι επαναλαμβανόμενο χαρακτηριστικό του στυλ του σε πίνακες που του αποδίδονται. Ήταν οπαδός του ύφους του Πέτερ Πάουλ Ρούμπενς στην τοπιογραφία και επηρεάστηκε, επίσης, από τον Ζακ ντ'Αρτουά. Ζωγράφισε μεγάλες δασωμένες σκηνές για εκκλησίες και μοναστήρια, στις οποίες αργότερα προστέθηκαν, από άλλους ζωγράφους, βιβλικές μορφές και γεγονότα. Ο Αχτσέλινκ ζωγράφιζε τα τοπία σε πολλά έργα του ζωγράφου Γκασπάρ ντε Κράγιερ (1582–1669) από την Αμβέρσα.

Οι ηγετικές μορφές στην τοπιογραφία των Βρυξελλών, εκείνη την εποχή, ήταν, εκτός από τον Αχτσέλινκ, ο υποτιθέμενος δάσκαλός του Λοντεβάικ ντε Φάντερ (1605–1655) και ο Ζακ ντ'Αρτουά Συλλογικά και οι τρεις τους αναφέρονται ως "ζωγράφοι του Δάσους Zoniënwoud" (δάσος στο νοτιοανατολικό άκρο των Βρυξελλών).

Φιλοτέχνησε, επίσης, και σχέδια (cartoons) για τα εργαστήρια ταπισερί των Βρυξελλών.

## Παραπομπές


## Περαιτέρω ανάγνωση
* *Allgemeine Deutsche Biographie* - online version

## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Εξωτερικοί σύνδεσμοι

* Painting of a Wooded Landscape with a Path to a House 
* Landscape on outskirts of town 

Κατηγορία:Φλαμανδοί ζωγράφοι
Still Life (American Concert 1981)

Το **Still Life** είναι ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε την 1 Ιουνίου του 1982 μέσω της δισκογραφικής εταιρείας "Rolling Stones Records".

Οι ηχογραφήσεις του δίσκου πραγματοποιήθηκαν κατά την αμερικάνικη περιοδεία του συγκροτήματος, η οποία ξεκίνησε τον Σεπτέμβριο και τελείωσε στα μέσα Δεκεμβρίου του 1981. Στις πενήντα συναυλίες που έδωσαν οι Rolling Stones, έπαιξαν μπροστά σε περισσότερους από 2,2 εκατομμύρια θεατές.

Το άλμπουμ μπήκε στο Top-5 και στις δύο πλευρές του Ατλαντικού, επιτυχία η οποία ανέβηκε λόγω της ευρωπαϊκής περιοδείας τους, η οποία διήρκεσε από τον Μάιο μέχρι τον Ιούλιο του 1982, όπου εμφανίστηκαν μπροστά σε περισσότερους από 1,7 εκατομμύρια θεατές.

Το εξώφυλλο είναι δουλειά του Ιάπωνα καλλιτέχνη Καζουσίκε Γιαμαζάκι.

## Λίστα Τραγουδιών
**Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός αν σημειώνεται διαφορετικά.*
#"Intro: Take The 'A' Train" (Billy Strayhorn)&nbsp;– 0:27
#"Under My Thumb"&nbsp;– 4:18
#"Let's Spend The Night Together"&nbsp;– 3:51
#"Shattered"&nbsp;– 4:11
#"Twenty Flight Rock" (Eddie Cochran, Ned Fairchild)&nbsp;– 1:48
#"Going To A Go-Go" (William Robinson, Warren Moore, Robert Rogers, Marvin Tarplin)&nbsp;– 3:21
#"Let Me Go"&nbsp;– 3:37
#"Time Is On My Side" (Norman Meade)&nbsp;– 3:39
#"Just My Imagination (Running Away With Me)" (Norman Whitfield, Barrett Strong)&nbsp;– 5:23
#"Start Me Up"&nbsp;– 4:21
#"(I Can't Get No) Satisfaction"&nbsp;– 4:24
#Outro: "Star Spangled Banner" (Trad)&nbsp;– 0:48 (arranged and performed by Jimi Hendrix)

## Θέσεις τσαρτ

## Βραβεία
***Still Life*** *(άλμπουμ)*
*Καναδάς (*CRIA Certification*): Πλατινένιος
*Ηνωμένο Βασίλειο (*BPI Certification*): Ασημένιος
*Ηνωμένες Πολιτείες Αμερικής (*RIAA Certification*): Πλατινένιος

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Still Life*" ήταν οι εξής:
***[[Μικ Τζάγκερ]]** - φωνητικά, κιθάρα
***[[Κιθ Ρίτσαρντς]]** - κιθάρα, φωνητικά
***Ρόνι Γουντ** - κιθάρα, φωνητικά
***Μπιλ Γουάιμαν** - μπάσο
***[[Τσάρλι Γουάτς]]** - τύμπανα

;*Γκεστ συμμετοχές*
***Ίαν Στιούαρτ** - πιάνο
***Ίαν ΜακΛάγκαν** - πλήκτρα
***Έρνι Γουάτς** - σαξόφωνο

## Παραπομπές


## Πηγές
*Still Life - The Rolling Stones | Songs, Reviews, Credits | AllMusic
*The Rolling Stones - Still Life | Sputnikmusic
*Still Life | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1982
Mall of Asia Arena

Το **Mall of Asia Arena** είναι κλειστό στάδιο εντός του συγκροτήματος SM Mall of Asia, στο Πασάι της Μανίλα στις Φιλιππίνες. Έχει χωρητικότητα 15.000 θεατές για αθλητικές εκδηλώσεις, ενώ η συνολική χωρητικότητά του είναι 20.000 θεατές. Το στάδιο εγκαινιάστηκε στις 16 Ιουνίου του 2012. Έχει αναδιπλούμενα καθίσματα και κτίριο στάθμευσης χωρητικότητας 2.000 αυτοκινήτων.

Το Mall of Asia Arena είναι εναλλακτικός χώρος του Συνδέσμου Φιλιππινέζικης Καλαθοσφαίρισης (PBA), όταν το Smart Araneta Coliseum  δεν είναι διαθέσιμο. Το στάδιο είναι επίσης η νέα έδρα του Εθνικού Κολλεγιακού Αθλητικού Συνδέσμου (NCAA) των Φιλιππίνων.

## Εικόνες

 SMMallofAsiajf9219 26.JPG|Εξωτερική όψη του «Mall of Asia Arena»
 Mall of Asia Arena Basketball 2012.jpg|Άποψη του «Mall of Asia Arena»


## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στις Φιλιππίνες
Κατηγορία:Γήπεδα καλαθοσφαίρισης
Γιαν ντε Βελ Ι

Ο **Γιαν ντε Βελ Ι** (φλαμανδικά: **Jan de Wael** ή **Hans de Wael** ή **Jan Baptist de Wael**, 1558–1633) ήταν Φλαμανδός ζωγράφος και χαράκτης ο οποίος φιλοτεχνούσε κυρίως έργα θρησκευτικού περιεχομένου και τοπία.

## Βιογραφία
Γεννήθηκε στην Αμβέρσα σε οικογένεια καλλιτεχνών και διετέλεσε μαθητής του Φρανς Φράνκεν του πρεσβύτερου. Έγινε "Δάσκαλος" στη Συντεχνία του Αγίου Λουκά της Αμβέρσας το 1584 και στη συνέχεια ταξίδεψε στο Παρίσι με τον ζωγράφο Γιαν ντε Μάγιερ. Επιστρέφοντας, νυμφεύτηκε την Χερτρούντε ντε Γιόντε (Gertrude (ή Gertruyt, Geertruijdt) de Jode) το 1588. Η σύζυγός του προερχόταν από οικογένεια χαρακτών, όπως ο διάσημος χαράκτης χαρτών Χέραρντ ντε Γιόντε, ο οποίος ήταν πατέρας της, ο Πίτερ ντε Γιόντε Ι, ο οποίος ήταν αδελφός της και ο Πίτερ ντε Γιόντε ΙΙ, ο οποίος ήταν ανεψιός της. Έγινε επικεφαλής της Συντεχνίας το 1595.

Η κατά κύριο λόγο σημαντικότητα του Γιαν ντε Βελ ήταν ο ρόλος του ως δασκάλου. Εκπαίδευσε τους γιους του, Κορνέλις ντε Βελ και Λούκας ντε Βελ ως ζωγράφους και χατράκτες. Και οι δύο διέμειναν επί μακρόν στην Ιταλία, έχοντας εγκατασταθεί στη Γένοβα.

Από τους σημαντικότερους μαθητές του ντε Βελ ήταν ο ζωγράφος Γιαν Ρόος, ο οποίος αργότερα εγκαταστάθηκε μόνιμα στη Γένοβα, όπου επηρέασε σημαντικά την τέχνη των τοπικών ζωγράφων της Σχολής της Γένοβα. Άλλου μαθητές του ήταν οι Ζακ Φίρενς και Κάρελ Σίμονς.

## Παραπομπές


## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Εξωτερικοί σύνδεσμοι

Κατηγορία:Φλαμανδοί ζωγράφοι
Circle of Life

To ***Circle of Life*** είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στην ταινία κινουμένων σχεδίων της Disney, *[[Ο Βασιλιάς των Λιονταριών]]*, το 1994. Το τραγούδι ερμήνευσε η Κάρμεν Τουίλι, με τον Lebo M., να κάνει τα εναρκτήρια φωνητικά. Το τραγούδι χρησιμοποιήθηκε ως θέμα έναρξης της ταινίας. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, μαζί με άλλα δύο κομμάτια από το soundtrack της ταινίας, το *[[Hakuna Matata (τραγούδι)|Hakuna Matata]]* και το *[[Can You Feel the Love Tonight]]* το οποίο, τελικά, κέρδισε και το Όσκαρ.

Ως single, το τραγούδι έφτασε στο νούμερο 11 των βρετανικών chart και στο νούμερο 18 των αμερικανικών. Επίσης, χρησιμοποιείται σε πάρκα και παρελάσεις της Disney. Ο στιχουργός Τιμ Ράις, είχε πει: *«Έχω εκπλαγεί από τοο πόσο γρήγορα μπορεί να συνθέσει ένα τραγούδι ο Τζον, του έδωσα τους στίχους περί τις 2 το μεσημέρι και σε περίπου μία ώρα το είχε τελειώσει, έχοντας δημιουργήσει ένα εκπληκτικό demo»*.

## Παραπομπές


### Βιβλιογραφία
* 
* 

## Εξωτερικοί σύνδεσμοι
* Lion King Circle of Life Lyrics

Κατηγορία:Τραγούδια του 1994
Κατηγορία:Τραγούδια του Έλτον Τζον
Κατηγορία:Singles του 1994
Κατηγορία:The Lion King
Κατηγορία:Τραγούδια γραμμένα για ταινίες
Κατηγορία:Τραγούδια Αναγέννησης της Disney
Can You Feel the Love Tonight

Το ***Can You Feel the Love Tonight*** είναι τραγούδι του Έλτον Τζον, σε στίχους Τιμ Ράις,  το οποίο συμπεριλήφθηκε στην ταινία κινουμένων σχεδίων της Disney, *[[Ο Βασιλιάς των Λιονταριών]]*, το 1994. Το κομμάτι κυκλοφόρησε και σε single, το οποίο έφτασε το νούμερο 14 των βρετανικών chart και το νούμερο 4 των αμερικανικών *Billboard Hot 100*. Στη Γαλλία έφτασε νούμερο 1, ενώ παγκοσμίως πούλησε 11 εκατομμύρια αντίτυπα. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, με άλλα δύο από την ταινία και, τελικά,  κέρδισε.

## Παραπομπές


Κατηγορία:Τραγούδια του 1994
Κατηγορία:Τραγούδια του Έλτον Τζον
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Singles του 1994
Κατηγορία:Singles της Walt Disney Records
Κατηγορία:The Lion King
Κατηγορία:Τραγούδια γραμμένα για ταινίες
Κατηγορία:Τραγούδια Αναγέννησης της Disney
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Hakuna Matata (τραγούδι)

Το ***Hakuna Matata*** είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στο soundtrack της ταινίας της Disney, *[[Ο Βασιλιάς των Λιονταριών]]*, το 1994. Ο τίτλος του τραγουδιού εμπνεύστηκε από τη φράση (μότο) που λέγανε ο Τιμόν και ο Πούμπα στην ταινία, *[[Hakuna Matata (ταινία)|Hakuna Matata]]* (η οποία σημαίνει "έξω οι έγνοιες" στη γλώσσα Σουαχίλι). Το τραγούδι κυκλοφόρησε και σε single, το οποίο έφτασε στο νούμερο 5 των αμερικανικών *Bubbling Under Hot 100 Singles*, στο νούμερο 6 των βελγικών και στο νούμερο 7 των γαλλικών chart. Επίσης, ήταν και οι τίτλοι αρχής του κινουμένου σχεδίου Τιμόν και Πούμπα της Disney από το 1995 μέχρι το 1999. 

## Παραπομπές


Κατηγορία:Τραγούδια του 1994
Κατηγορία:Τραγούδια του Έλτον Τζον
Κατηγορία:Singles του 1995
Κατηγορία:The Lion King
Κατηγορία:Πολύγλωσσα τραγούδια
Κατηγορία:Τραγούδια Αναγέννησης της Disney
Ριτς Μουρ

Ο **Ριτς Μουρ** (αγγλικά: *Rich Moore*, γενν. 10 Μαΐου 1963) είναι Αμερικανός σκηνοθέτης κινουμένων σχεδίων στον κινηματογράφο και στην τηλεόραση, καθώς επίσης και ηθοποιός φωνής. Συνεργάζεται τόσο με τη Rough Draft Studios, όσο και με τη Walt Disney Animation Studios. Περισσότερο γνωστός είναι για τη δουλειά του στις αμερικανικές τηλεοπτικές σειρές *[[The Simpsons]]*, *[[The Critic]]* και *[[Futurama]]*, καθώς επίσης και για τις κινηματογραφικές ταινίες κινουμένων σχεδίων *[[Wreck-It Ralph]]* (2012) και *[[Ζωούπολη]]* (2016). Έχει κερδίσει δύο φορές Βραβείο Emmy, ενώ ήταν δύο φορές υποψήφιος για Βραβείο Annie και μία για Όσκαρ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί ηθοποιοί φωνής
Κατάλογος νομισμάτων της Ελλάδας (1973-1974)

Τα νομίσματα του ελληνικού κράτους κατά την περίοδο 1973 - 1974 (γνωστά και ως **δεύτερη σειρά του 1973 ή σειρά 1973 Β**') αντιστοιχούν στην περίοδο της δικτατορίας του Παπαδόπουλου και την δικτατορία του Ιωαννίδη, κατά την διάρκεια των οποίων συνέβησαν, αντίστοιχα, τα γεγονότα της εξέγερσης του Πολυτεχνείου καθώς και της τουρκικής εισβολής στην Κύπρο. Τα νομίσματα της περιόδου διαδέχθηκαν τη σειρά 1973 Α' και κυκλοφορούσαν έως και το 1976, όταν και αποσύρθηκαν οριστικά με την αντικατάστασή τους από τη σειρά του 1976.

## Περιγραφή
Το πολίτευμα ονομάστηκε *δημοκρατία -*αναφέρεται μερικές φορές και ως Β´ Δημοκρατία αντί αυτής του Μεσοπολέμου-** από την δικτατορία του Παπαδόπουλου την 1 Ιουνίου 1973, όταν μέσω Συντακτικής Πράξης, η μοναρχία καταργήθηκε και o Κωνσταντίνος Β´ κηρύχθηκε έκπτωτος. Ο Παπαδόπουλος από Αντιβασιλέας έγινε Πρόεδρος της Δημοκρατίας. Η πολιτειακή αλλαγή έγινε κατόπιν του Κινήματος του Ναυτικού, στα πλαίσια του Σχεδίου Φιλελευθεροποιήσεως και για την επικύρωσή της διεξήχθη το δημοψήφισμα του 1973. Μετά την ανατροπή του Παπαδόπουλου από τον Ιωαννίδη, η δημοκρατική πρόσοψη του προηγούμενου καθεστώτος διατηρήθηκε. Τα νομίσματα συνέχισαν να κυκλοφορούν κανονικά ακόμη και μετά την πτώση της δικτατορίας και το δημοψήφισμα του 1974.

Η αλλαγή του πολιτεύματος αποτυπώνεται σε όλα τα νομίσματα της περιόδου αυτής τα οποία φέρουν την επιγραφή *Ελληνική Δημοκρατία*-αντί της παλαιότερης *Βασίλειον της Ελλάδος*, ενώ απεικονίζεται πλέον μόνον η παράσταση του φοίνικα χωρίς τον στρατιώτη. Θεματολογικά, οι διακοσμητικές παραστάσεις στηρίζονται σε μορφές της αρχαίας Ελλάδας όπως ο Πήγασος και η Αθηνά. 

## Νομίσματα

## Παραπομπές


## Πηγές
*
*
*

Κατηγορία:Ελληνικά νομίσματα
Αναγέννηση Δερύνειας (πετοσφαίριση ανδρών)

Η **Αναγέννηση Δερύνειας** είναι κυπριακή πετοσφαιρική ομάδα ανδρών με έδρα τη Δερύνεια της επαρχίας Αμμοχώστου. Αποτελεί τμήμα του αθλητικού σωματείου Αναγέννηση Δερύνειας. Η πετοσφαιρική ομάδα ανδρών του σωματείου δημιουργήθηκε το 1937. Έδρα της ομάδας είναι η Κλειστή Αίθουσα Αναγέννησης Δερύνειας στη Δερύνεια. Έχει κατακτήσει 2 φορές το Κύπελλο Κύπρου (υπό την αιγίδα της Ελληνικής Ομοσπονδίας Πετοσφαιρίσεως Κύπρου). Χρώματα της ομάδας είναι το πράσινο και το άσπρο.

## Ιστορία
Το σωματείο της Αναγέννησης (ως Αναγνωστήριο «Ομόνοια») δημιούργησε πετοσφαιρική ομάδα από την περίοδο 1937-38. Παρόλο που δεν υπήρχαν τότε σοβαροί αντίπαλοι, το άθλημα ήταν ιδιαίτερα δημοφιλές στην περιοχή. Πρώτο γήπεδο της ομάδας ήταν η αυλή του Αναγνωστηρίου. Το 1949 διεξήχθησαν οι πρώτοι αγώνες σε οργανωμένη βάση, το Α΄ Επίσημο Επαρχιακό Πρωτάθλημα Πετόσφαιρας με το Αναγνωστήριο «Ομόνοια» να στέφεται πρωταθλήτρια. 

Η πετοσφαιρική ομάδα συμμετέχει στις κυπριακές διοργανώσεις από την ίδρυση τους τη δεκαετία του 1970. Τις δεκαετίες του 1970 και 1980 διέθετε μια ισχυρή ομάδα. Το 1974 το πρωτάθλημα διοργανώθηκε υπό την αιγίδα της Ελληνικής Ομοσπονδίας Πετοσφαιρίσεως Κύπρου και η Αναγέννηση τερμάτισε στη δεύτερη θέση. Το 1976 και το 1977 συμμετείχε στον τελικό του κυπέλλου, ο οποίος επίσης διεξαγόταν υπό την αιγίδα της Ελληνικής Ομοσπονδίας Πετοσφαιρίσεως Κύπρου. Και στις δύο χρονιές αντίπαλος της ήταν ο Ολυμπιακός Λευκωσίας. Η Αναγέννηση κατέκτησε και τις δύο χρονιές το τρόπαιο κερδίζοντας με 3-2 σετ και στους δύο τελικούς.

Το 1978 ιδρύεται η Κυπριακή Ομοσπονδία Πετοσφαίρισης (ΚΟΠΕ) με την Αναγέννηση να αποτελεί ένα από τα ιδρυτικά της μέλη. Το 1978 συμμετέχει στον πρώτο τελικό κυπέλλου υπό την αιγίδα της ΚΟΠΕ αλλά χάνει το τρόπαιο από την Ανόρθωση με 3-0 σετ. Τις περιόδους 1979 και 1980 τερματίζει στη δεύτερη θέση του πρωταθλήματος, πίσω από τον ΑΠΟΕΛ.

Στη συνέχεια η ομάδα ανεβοκατέβαινε μεταξύ Α΄ κατηγορίας και Β΄ κατηγορίας. Χρειάστηκε να περάσουν περισσότερες από τρεις δεκαετίες για να διεκδικήσει κάποιο τρόπαιο. Την περίοδο 2012-13 συμμετείχε στον τελικό του κυπέλλου, όπου έχασε το τρόπαιο από την ΑΕΚ Καραβά με 3-0.

Ο πίνακας που ακολουθεί παρουσιάζει την πορεία της Αναγέννησης στις διοργανώσεις της ΚΟΠΕ (για όσες περιόδους εντοπίστηκαν στοιχεία).




## Έδρα
Έδρα της είναι η Κλειστή Αίθουσα Αναγέννησης Δερύνειας.

## Τίτλοι-Διακρίσεις
;Ανδρών
* Πρωτάθλημα:
** Φιναλίστ (2): 1973-74 (υπό την αιγίδα της Ελληνικής Ομοσπονδίας Πετοσφαιρίσεως Κύπρου)
** Φιναλίστ (1): 1979, 1980 (υπό την αιγίδα της Κυπριακής Ομοσπονδίας Πετοσφαίρισης)

* Κύπελλο Κύπρου:
** Κυπελλούχος (2): 1976, 1977 (υπό την αιγίδα της Ελληνικής Ομοσπονδίας Πετοσφαιρίσεως Κύπρου)
** Φιναλίστ (2): 1978, 2012-13 (υπό την αιγίδα της Κυπριακής Ομοσπονδίας Πετοσφαίρισης)

* Β΄ Κατηγορία:
** Πρωταθλήτρια (3): 1995-96, 2006-07, 2008-09

* Κύπελλο Β΄ Κατηγορίας:
** Κυπελλούχος (1): 2006-07

;Πρωταθλήματα υποδομής
* Πρωταθλήτρια εφήβων (1): 2015

## Παραπομπές


## Πηγές
*

## Δείτε επίσης
*Πετοσφαίριση στην Κύπρο

## Εξωτερικοί σύνδεσμοι
* 
* 
* Κανάλι στο Youtube
* 

Κατηγορία:Πετοσφαιρικές ομάδες Κύπρου

Κατηγορία:Ιδρύσεις πετοσφαιρικών ομάδων το 1937
Πολύεδρο του Καράκας

Το **Πολύεδρο του Καράκας** (ισπανικά: *Poliedro de Caracas*) είναι κλειστός χώρος πολλαπλών χρήσεων και βρίσκεται στο χώρο δίπλα στον Ιππόδρομο Λα Ρονκάδα, στο Καράκας της Βενεζουέλας. Το γήπεδο σχεδιάστηκε από τον αρχιτέκτονα Τζίμι Άλκοκ. Ο θόλος σχεδιάστηκε από τον αρχιτέκτονα Τόμας Χάουαρντ (T. C. Howard) της Synergetics, Inc στο Ράλεϊ της Νότιας Καλιφόρνιας το 1971. Ωστόσο, ο γεωδαιτικός θόλος δεν συμπεριλαμβανόταν μέχρι το 1974, όταν η αμερικανική εταιρεία Charter Industries με τη Synergetics, Inc σχεδίασε και κατασκεύασε το γεωδαιτικό θόλο στο Ράλεϊ. Έχει χωρητικότητα 13.500 καθήμενων θεατών, ενώ η συνολική χωρητικότηττά του είναι 20.000 θεατές και χρησιμοποιείται για συναυλίες, αθλητικές εκδηλώσεις, όπως καλαθοσφαίριση, πετοσφαίριση, πυγμαχία, πατινάζ στον πάγο, παραστάσεις, τσίρκο και εμπορικές εκθέσεις. Τον τελευταίο καιρό, έχει επίσης χρησιμοποιηθεί με την αρωγή την κυβέρνησης για πολιτικές εκδηλώσεις.

Ολοκληρώθηκε το 1974 και εγκαινιάστηκε επίσημα με τον αγώνα μεταξύ του Τζορτζ Φόρμαν και του Κεν Νόρτον στις 26 Μαρτίου του 1974. Έχει επίσης φιλοξενίσει διεθνείς καλλιτέχνες όπως η Μελίσα, ο Γιορντάνο και ο Ίλαν Τσέστερ, όπως και πολλούς άλλους παγκόσμιας κλάσης ερμηνευτές. Ένα από τα κύρια γεγονότα που λάμβανε χώρα κάθε χρόνο στο «Πολύεδρο» (μέχρι το 2009), ήταν τα καλλιστεία «Μις Βενεζουέλα». Το «Πολύεδρο» ήταν ο κύριος χώρος διεξαγωγής των αγώνων του ​​Αμερικανικού Πρωταθλήματος 2013.

## Εικόνες

 Cupula del Poliedro.jpg|Εξωτερική όψη του «Πολύεδρου»
 Poliedro de Caracas Venezuela2.JPG|Άποψη του «Πολύεδρου»


## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Βενεζουέλα
Ούνγκμεναφελαγκιδ Άφτουρελντινγκ

Η **Ούνγκμεναφελαγκιδ Άφτουρελντινγκ** (ισλανδικά: *Ungmennafélagið Afturelding*), κοινώς γνωστή ως **Άφτουρελντινγκ**, είναι ισλανδικός αθλητικός σύλλογος από την πόλη Μόσφελσμπερ που βρίσκεται βόρεια της πρωτεύουσας Ρέικιαβικ. Ιδρύθηκε το 1909 και διατηρεί τμήματα σε αντιπτέριση, γυμναστική, καλαθοσφαίριση, καράτε, κολύμβηση, πετοσφαίριση, ποδόσφαιρο, στίβο, τάε κβον ντο και χειροσφαίριση.

## Τίτλοι
### Αντιπτέριση
### Γυμναστική
### Καλαθοσφαίριση
#### Ανδρών
***[[Πρωτάθλημα Καλαθοσφαίρισης Ισλανδίας|Πρωταθλήματα Ισλανδίας]]: 0**
** *Δεν έχει κανέναν τίτλο*
***[[Κύπελλο Ισλανδίας (καλαθοσφαίριση ανδρών)|Κύπελλα Ισλανδίας]]: 0**
** *Δεν έχει κανέναν τίτλο*
#### Γυναικών
***[[Πρωτάθλημα Καλαθοσφαίρισης Ισλανδίας Γυναικών|Πρωταθλήματα Ισλανδίας]]: 0**
** *Δεν έχει κανέναν τίτλο*
***[[Κύπελλο Ισλανδίας (καλαθοσφαίριση γυναικών)|Κύπελλα Ισλανδίας]]: 0**
** *Δεν έχει κανέναν τίτλο*
### Καράτε
### Κολύμβηση
### Πετοσφαίριση
#### Ανδρών
***[[Πρωτάθλημα Πετοσφαίρισης Ισλανδίας|Πρωταθλήματα Ισλανδίας]]: 0**
** *Δεν έχει κανέναν τίτλο*
#### Γυναικών
***[[Πρωτάθλημα Πετοσφαίρισης Ισλανδίας Γυναικών|Πρωταθλήματα Ισλανδίας]]: 3**
** 2012, 2014, 2016
### Ποδόσφαιρο
#### Ανδρών
***[[Πρωτάθλημα ποδοσφαίρου Ισλανδίας|Πρωταθλήματα Ισλανδίας]]: 0**
** *Δεν έχει κανέναν τίτλο*
***[[Β΄ Κατηγορία Ποδοσφαίρου Ισλανδίας|Β΄ Κατηγορία Ισλανδίας]]: 0**
** *Δεν έχει κανέναν τίτλο*
***[[Γ΄ Κατηγορία Ποδοσφαίρου Ισλανδίας|Γ΄ Κατηγορία Ισλανδίας]]: 0**
** *Δεν έχει κανέναν τίτλο*
***[[Δ΄ Κατηγορία Ποδοσφαίρου Ισλανδίας|Δ΄ Κατηγορία Ισλανδίας]]: 2**
** 1986, 1999
***[[Κύπελλο Ισλανδίας (ποδόσφαιρο ανδρών)|Κύπελλα Ισλανδίας]]: 0**
** *Δεν έχει κανέναν τίτλο*
#### Γυναικών
***[[Πρωτάθλημα Ποδοσφαίρου Ισλανδίας Γυναικών|Πρωταθλήματα Ισλανδίας]]: 0**
** *Δεν έχει κανέναν τίτλο*
***[[Κύπελλο Ισλανδίας (ποδόσφαιρο γυναικών)|Κύπελλα Ισλανδίας]]: 0**
** *Δεν έχει κανέναν τίτλο*
### Στίβος
### Τάε Κβον Ντο
### Χειροσφαίριση
#### Ανδρών
***[[Πρωτάθλημα Χειροσφαίρισης Ισλανδίας|Πρωταθλήματα Ισλανδίας]]: 1**
** 1999
***[[Β΄ Κατηγορία Χειροσφαίρισης Ισλανδίας|Β΄ Κατηγορία Ισλανδίας]]: 6**
** 1952, 1955, 1959, 1993, 2007, 2014
***[[Γ΄ Κατηγορία Χειροσφαίρισης Ισλανδίας|Γ΄ Κατηγορία Ισλανδίας]]: 1**
** 1985
***[[Κύπελλο Ισλανδίας (χειροσφαίριση ανδρών)|Κύπελλα Ισλανδίας]]: 1**
** 1999
#### Γυναικών
***[[Πρωτάθλημα Χειροσφαίρισης Ισλανδίας Γυναικών|Πρωταθλήματα Ισλανδίας]]: 0**
** *Δεν έχει κανέναν τίτλο*
***[[Κύπελλο Ισλανδίας (χειροσφαίριση γυναικών)|Κύπελλα Ισλανδίας]]: 0**
** *Δεν έχει κανέναν τίτλο*

## Εξωτερικοί σύνδεσμοι
* 

Κατηγορία:Αθλητικοί σύλλογοι Ισλανδίας
Κατηγορία:Ιδρύσεις αθλητικών συλλόγων το 1909
Κατάλογος νομισμάτων της Ελλάδας (1976-2000)

Τα νομίσματα του ελληνικού κράτους κατά την περίοδο 1976-2001 αντιστοιχούν στην περίοδο της Γ´ Ελληνικής Δημοκρατίας, η οποία ξεκίνησε το 1974.

## Περιγραφή
Με τα γεγονότα της τουρκικής εισβολής στην Κύπρο και της εξέγερσης του Πολυτεχνείου κατά την δικτατορία του Ιωαννίδη, το καθεστώς κατέρρευσε το 1974 και πρωθυπουργός ανέλαβε ο Κωνσταντίνος Καραμανλής, ο οποίος επέστρεψε στην Ελλάδα και σχημάτισε κυβέρνηση εθνικής ενότητας, διενεργώντας εκλογές αργότερα το ίδιο έτος.

Η περίοδος αυτή χαρακτηρίζεται από συχνές κοπές νομισμάτων (ανά διετία), οι οποίες ξεκίνησαν από το 1976 και έπειτα -έως τότε κυκλοφορούσαν αυτά της δικτατορίας του 1973-1974. Οι παραστάσεις των νομισμάτων χαμηλής αξίας (50 λεπτά, 1 και 2 δραχμές) βασίζονται σε μορφές της ελληνικής επαναστάσεως, ενώ τα νομίσματα μεγαλύτερης αξίας (5, 10, 20, 50 δραχμές) σε μορφές από την αρχαία Ελλάδα. Από το 1982 και έπειτα, σε όλα τα νομίσματα η χρηματική αξία άρχισε να αναγράφεται πλέον με τον προσδιορισμό *ΔΡΑΧΜΕΣ* αντικαθιστώντας πλέον τον παλαιότερο τύπο του *ΔΡΑΧΜΑΙ*.

Χρονολογικά, υπάρχουν 2 κύριες περίοδοι παραστάσεων, αυτή των πρώτων νομισμάτων από το 1976 έως το 1986/88 (πρώτο 50δραχμο του Ομήρου το 1986, τελευταίο 20δραχμο του Περικλή το 1988), και αυτή από τα μέσα με τέλη της δεκαετίας του 1980 και έπειτα όταν σταμάτησε η έκδοση των υποδιαιρέσεων της δραχμής (10, 20, 50 λεπτά), άρχισαν να αλλάζουν οι παραστάσεις, τα μεγέθη και τα μέταλλα των περισσότερων νομισμάτων (1, 2, 20, 50 δραχμές), καθώς και να κόβονται νομίσματα μεγαλύτερης χρηματικής αξίας, όπως αυτά των 100 δραχμών (από το 1990 και έπειτα, με αρκετά αναμνηστικά νομίσματα, και αυτά των 500 το 2000 με θέμα τους επικείμενους ολυμπιακούς αγώνες του 2004 στην Αθήνα).

Με την υιοθέτηση του ευρώ το 2001, αυτή υπήρξε η τελευταία χρονολογική περίοδος όπου η νομισματική μονάδα της Ελλάδας ήταν η δραχμή.

## Νομίσματα

### 1976 - Μέσα του 1980

### Μέσα του 1980 - 2001

## Παραπομπές


## Πηγές
*
*
*

Κατηγορία:Ελληνικά νομίσματα
Γύπες του Παλαιού Κόσμου

Οι **Γύπες του Παλαιού Κόσμου** είναι οι γύπες που ζουν αποκλειστικά στον Παλαιό Κόσμο, δηλαδή την Ευρώπη, την Ασία και την Αφρική.

## Ταξινόμηση
Οι γύπες του Παλαιού Κόσμου ανήκουν στην τάξη των Αετόμορφων, που περιλαμβάνει τους αετούς, τις γερακίνες, τους κίρκους και τα σαΐνια. Δεν συγγενεύουν στενά με τους Γύπες του Νέου Κόσμου και τους κόνδορες και δεν έχουν την ίδια αίσθηση της όσφρησης. Οι γύπες του Παλαιού Κόσμου είναι πιθανώς μια πολυφυλετική ομάδα εντός της οικογένειας των Αετίδων, με τον Γυπαετό, τον Ασπροπάρη και τον Γυποϊέραξ να ξεχωρίζουν. Αυτή η κατηγορία περιλαμβάνει 2 υποοικογένειες: τους **Γυπαετίνες** (τα προαναφερθέντα είδη, που συμπληρώνονται με τον Μαδαγασκαριανό φιδαετό) και τους **Γυπίνες** (*Aegypious, Gyps, Sarcogyps, Torgos, Trigonoceps* και πιθανόν *Necrosyrtes*). Η πρώτη ομάδα φαίνεται να είναι ένθετα με τους Περνίνες, ενώ η δεύτερη είναι στενά συγγενική και ενδεχομένως ακόμη και συνώνυμη με τους Αετίνες. Στους Γυπίνες, τα γένη αυτά είναι συγγενεύουν στενά και πιθανόν να ανήκουν στο ίδιο γένος.

## Περιγραφή
Και γύπες του Παλιού Κόσμου και αυτοί του Νέου Κόσμου είναι πτηνά καθαριστές, που τρέφονται περισσότερο με ψοφίμια από πεθαμένα θηλαστικά. Στην εμφάνιση τους κύριο χαρακτηριστικό είναι το φαλακρό κεφάλι και λαιμός, που καλύπτεται με ελάχιστο ή καθόλου αραιό φτέρωμα. Εξαίρεση αποτελεί ο Γυπαετός, που το κεφάλι του και ο λαιμός του καλύπτονται εξ ολοκλήρου από φτερά.
*Οι γύπες του Παλαιού Κόσμου διαφοροποιήθηκαν από τα άλλα αρπακτικά πριν από 20 εκατομμύρια χρόνια, όποτε έχασαν τις κυνηγετικές τους ικανότητες και προσαρμόστηκαν στην αξιοποίηση των νεκρών ζώων για την τροφή τους.


Αρχείο:Buitres leonados (Gyps fulvus) 0.jpg|*[[Όρνιο|Όρνια]]* τρέφονται με το κουφάρι ενός κόκκινου ελαφιού στην Ισπανία
Αρχείο:Gyps rueppellii -Nairobi National Park, Kenya-8-4c.jpg|*[[Αφρικανόγυπας]]* απογειώνεται
Αρχείο:Buitre negro (1).jpg|Μαυρόγυπας δίπλα σε κουφάρι βοοειδούς


## Είδη

**† = εξαφανισμένο**

## Παραπομπές


Κατηγορία:Αετίδες
Κατηγορία:Πτωματοφάγα ζώα
Ρωμύλος Κεδίκογλου

Ο **Ρωμύλος Κεδίκογλου** (γενν. Ηράκλειο, 1940) ήταν ο πρόεδρος του ανώτατου δικαστηρίου της Ελλάδος, του Αρείου Πάγου, από τον Ιούλιο του 2005 έως τα τέλη Ιουνίου του 2007.

## Βιογραφία
Γεννήθηκε το 1940 στο Ηράκλειο. Είναι απόφοιτος της Νομικής Σχολής του Πανεπιστημίου Αθηνών, λαμβάνοντας το πτυχίο του με άριστα. Στη συνέχεια, και αφού ολοκλήρωσε τη στρατιωτική του θητεία, σπούδασε στα πανεπιστήμια του Τύμπινγκεν, της Βόννης και της Φραγκφούρτης με υποτροφία από το Ελληνικό κράτος. Το 1981 αναγορέυθηκε διδάκτορας Δικαίου στο Πανεπιστήμιο Γκαίτε της Φραγκφούρτης. Μιλά Γερμανικά, Γαλλικά και Αγγλικά.

### Επαγγελματική σταδιοδρομία
Το 1968 ήταν η χρονία κατά την οποία ο Ρωμύλος Κεδίκογλου εισήλθε στο Δικαστικό Σώμα, μέσω διαγωνισμού. Δώδεκα χρόνια αργότερα, το 1980, προήχθη σε πρωτοδίκη α΄ βαθμού, ενώ το 1984 έγινε εφέτης. Το 1997 ορίστηκε ως πρόεδρος Εφετών, και το 2000 εισήλθε στο σώμα του Αρείου Πάγου. Πριν γίνει πρόεδρος του ανωτάτου δικαστηρίου διετέλεσε αντιπρόεδρος για ένα χρόνο, από το 2004. 

Πέρα από τον Άρειο Πάγο έχει υπηρετήσει στα Πρωτοδικεία Αθηνών, Θεσσαλονίκης και Λιβαδειάς, καθώς και στα Εφετεία Αθηνών και Πειραιώς. Ακόμη έχει συμμετάσχει σε νομοπαρασκευαστικές επιτροπές της Βουλής των Ελλήνων, και έχει δημοσιεύσει διάφορες επιστημονικές εργασίες σχετικές με το κληρονομικό δίκαιο, και την κυριότητα. Αρκετές φορές κατά το παρελθόν, έχει βρεθεί στο στόχαστρο των μέσων ενημέρωσης για υποθέσεις με τις οποίες έχει εμπλακεί.

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες δικαστικοί
Κατηγορία:Έλληνες νομικοί
Κατηγορία:Πρόεδροι του Αρείου Πάγου
Κατάλογος βραβείων και υποψηφιοτήτων του Ματ Ντέιμον

Ο Ντέιμον και ο Μπεν Άφλεκ έγραψαν την *[[Ο ξεχωριστός Γουίλ Χάντινγκ]]* (1997), ένα σενάριο για μία νεαρή ιδιοφυΐα στα μαθηματικά, η οποία έλαβε εννέα υποψηφιότητες Όσκαρ, κερδίζοντας ο Ντέιμον και ο Άφλεκ Όσκαρ και Χρυσές Σφαίρες για το Καλύτερο Σενάριο. Ο Ντέιμον ήταν επίσης υποψήφιος για ένα Όσκαρ Α΄ Ανδρικού Ρόλου για την ίδια ταινία. Από τότε έχει λάβει δεκάδες υποψηφιότητες και βραβεία για τη δουλειά του ως ηθοποιός, σεναριογράφος και παραγωγός.

## Βραβεία Ακαδημίας

## Βραβεία Έμμυ

## Βραβεία BAFTA

## Χρυσές Σφαίρες

## Βραβεία Σωματείου Ηθοποιών

## Άλλα

### Ακαδημία της Επιστημονικής Φαντασίας, Φαντασίας και Ταινιών Τρόμου (Βραβείο Saturn)

### Συμμαχία των Γυναικών Δημοσιογράφων Ταινιών

### Βραβείο Αμερικανικού Cinematheque

### Αυστραλιανό Ινστιτούτο Κινηματογράφου

### Βραβεία Κοινότητας Κυκλώματος Βραβείων

### Διεθνές Φεστιβάλ Κινηματογράφου Βερολίνου

### Βραβείο Blockbuster Entertainment

### Βραβείο Κριτικών Ταινιών της Κοινότητας Βοστώνης

## Παραπομπές


Κατηγορία:Κατάλογοι βραβεύσεων ηθοποιών
Πασάι

Το **Πασάι** (φιλιππινεζικά: *Pasay*) είναι μία από τις πόλεις της μητροπολιτικής περιοχής της Μανίλα (Metro Manila), της Εθνικής Περιφέρειας της Πρωτεύουσας των Φιλιππίνων. Συνορεύει στα βόρεια με την πόλη της Μανίλα, με το Μακάτι στα βορειοανατολικά, με το Ταγκουίγκ προς τα ανατολικά και με το Παρανιάκουε προς το νότο. Λόγω της θέσης του ακριβώς νότια της πόλης της Μανίλα, το Πασάι γρήγορα έγινε μια αστική πόλη κατά τη διάρκεια της περιόδου του αμερικανικού αποικισμού.

## Παραπομπές


## Εξωτερικοί σύνδεσμοι

* 

Κατηγορία:Πόλεις των Φιλιππίνων
Μελίντα Σανκάρ

Η **Μελίντα Σανκάρ** (*Melinda Shankar*, 18 Φεβρουαρίου 1992) είναι Καναδή ηθοποιός. Έγινε γνωστή κυρίως από τη συμμετοχή της στη σειρά ** ως Άλι Μπαντάρι.

## Πρώτα χρόνια
Η Σανκάρ γεννήθηκε στην Οττάβα από Ινδο-Γουνιανούς γονείς, οι οποίοι μετανάστευσαν στον Καναδά. Έχει δύο μεγαλύτερες αδελφές και έναν αδελφό, ο οποίος είναι, επίσης, ηθοποιός. Η Σανκάρ μεγάλωσε στην Ορλεάνη, προάστιο της Οττάβας.

Από την ηλικία των τριών ετών ξεκίνησε να μαθαίνει μπαλέτο και καράτε, όπου κατέχει και μαύρη ζώνη. Πήγε στο γυμνάσιο *Sir Wilfrid Laurier* και έπειτα μετακόμισε στο Τορόντο για να συμμετάσχει στο *Degrassi*, το 2008.

## Καριέρα
Η Σανκάρ ξεκίνησε την καριέρα της ως μοντέλο και εμφανίστηκε σε πολυάριθμες διαφημιστικές αφίσες, μεταξύ των οποίων και διαφημίσεις της P&G (Πι εντ Τζι) στο Λος Άντζελες. Η μητέρα της είναι ηθοποίος και ο παππούς της σκηνοθέτης στη Γουιάνα. Ο πατέρας της συχνά οδηγεί 5 ώρες για να πάει τη Σανκάρ από την Οττάβα στο Τορόντο για τις οντισιόν.

Το 2008, η Σανκάρ έκανε το ντεμπούτο της, ως ηθοποιός, στη τηλεοπτική σειρά *Degrassi*, ως μαθήτρια στην 9η τάξη. Το 2015, έπειτα από 6 κύκλους, αποχώρησε από τη σειρά.

Το 2009, ξεκίνησε να εργάζεται για την τηλεοπτική σειρά του YTV, Ίντι. Είχε τον πρωταγωνιστικό ρόλο της Ιντίρα. Το 2010, συμμετείχε στην ταινία της Disney *[[Harriet the Spy: Blog Wars]]*, με τον ρόλο Τζέινι Γκριμπς, κολλητή της Ερριέτα. Επισής, το 2010, πρωταγωνίστησε στην ταινία *Festival of Lights*. Η ταινία γυρίστηκε στο Κουίνς της Νέα Υόρκη και στην πρωτεύουσα της Γουιάνας, την Τζώρτζταουν. Επιπλέον, ο πατέρας της ήταν ο Διευθυντής Παραγωγής της ταινίας, λόγω της καταγωγής του από τη Γουιάνα.

## Προσωπική ζωή
Το 2008, μετακόμισε μαζί με τον πατέρα της στο Τορόντο για τα γυρίσματα της σειράς *Degrassi*. Πλέον κατοικεί στο *North York*, συνοικία του Τορόντο.

Κατά τη διάρκεια των γυρισμάτων της σειράς είχε ερωτευτεί τον Ντάνιελ Κέλι, επίσης ηθοποιό της σειράς. Πλέον έχουν χωρίσει.

## Φιλμογραφία

## Παραπομπές


## Εξωτερικοί σύνδεσμοι
* Η Μελίντα Σανκάρ στο Internet Movie Database

Κατηγορία:Καναδές ηθοποιοί τηλεόρασης
Τριαντάφυλλος Μηταφίδης

Ο **Τριαντάφυλλος Μηταφίδης** (17 Δεκεμβρίου 1947) είναι Έλληνας φιλόλογος και πολιτικός.

Γεννήθηκε το 1947 στη Θεσσαλονίκη στην Άνω Τούμπα από γονείς πρόσφυγες. Ως μαθητής συμμετείχε στους αγώνες του «15% για την παιδεία» και του «114». Σπούδασε στη  Φιλοσοφική Σχολή Α.Π.Θ. Το 1966-67 διετέλεσε Γραμματέας του Συλλόγου Φοιτητών της Φιλοσοφικής του ΑΠΘ.  Εργάστηκε ως φιλόλογος στην δημόσια και ιδιωτική εκπαίδευση. 

Το Φεβρουάριο του 1970 καταδικάστηκε από το Έκτακτο Στρατοδικείο Θεσσαλονίκης σε ισόβια κάθειρξη  ως μέλος της ένοπλης αντιδικτατορικής οργάνωσης «Λαϊκή Πάλη».

Διετέλεσε μέλος των ΣΙΕΛΘ - ΣΕΦΙΕ, αντιπρόσωπος στην ΟΙΕΛΕ και γενικός σύμβουλος του ΕΚΘ. 

Την περίοδο 2007-2015 υπήρξε δημοτικός σύμβουλος στο Δήμο Θεσσαλονίκης. Το 2010 και 2014 κατέβηκε υποψήφιος Δήμαρχος στο Δήμο Θεσσαλονίκης με την παράταξη «Ανοιχτή πόλη». 

Το 2015 εξελέγη βουλευτής με το ΣΥΡΙΖΑ. Ως βουλευτής υπήρξε μέλος των επιτροπών Μορφωτικών υποθέσεων, Σωφρονιστικού συστήματος και ΔΕΚΟ και κοινωνικής ασφάλισης. Ακόμη, διετέλεσε συντονιστής της Επιτροπής Παραγωγής και Ελέγχου Κυβερνητικού Έργου στην Παιδεία. 

Πρόεδρος της Κοινοβουλευτικής Επιτροπής Διεκδίκησης των Γερμανικών Οφειλών.

## Πολιτική σταδιοδρομία
Η πολιτική του δράση ξεκίνησε στα μαθητικά του χρόνια. Ως φοιτητής καταδικάστηκε σε ισόβια φυλάκιση από το δικτατορικό καθεστώς.

Ως μέλος του Συνασπισμού και κατόπιν του ΣΥΡΙΖΑ είχε εκλεγεί στην Κεντρική Επιτροπή.

Στις αυτοδιοικητικές εκλογές του 2014 ήταν υποψήφιος δήμαρχος Θεσσαλονίκης με τον συνδυασμό *Θεσσαλονίκη Ανοιχτή Πόλη*. Βγήκε τρίτος με ποσοστό 10,53% και δεν κατάφερε να περάσει στον δεύτερο γύρο.

Στις εκλογές του Ιανουαρίου και του Σεπτεμβρίου του 2015 εξελέγη βουλευτής Α' Θεσσαλονίκης με τον ΣΥΡΙΖΑ.

Στις εκλογές του Ιουλίου του 2019, ήρθε έκτος και δεν εξελέγη βουλευτής.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες φιλόλογοι
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Θεσσαλονίκης
Κατηγορία:Δημοτικοί Σύμβουλοι ανά την Ελλάδα
Κατηγορία:Αντιδικτατορικός αγώνας
Φιλιππινέζικη γλώσσα

Τα **φιλιππινέζικα** (*Pilipino*, [ˌpɪl.ɪpiː.no] ή *Wikang Filipino*), είναι η εθνική γλώσσα των Φιλιππίνων. Τα φιλιππινέζικα έχουν οριστεί, επίσης, μαζί με τα αγγλικά, ως επίσημη γλώσσα της χώρας. Είναι μια εκδοχή της γλώσσας Ταγκάλογκ που έγινε επίσημη του κράτους για λόγους εμπορικούς και δημόσιους μιας και ήταν πολύ δημοφιλής στα μεγάλα αστικά κέντρα της χώρας. Είναι μια από τις 185 γλώσσες που έχει αναγνωρίσει ο Εθνολόγος (ethnologue). Το 1987 με μια νέα θεσμοθέτηση η επίσημη γλώσσα του κράτους ονομάστηκε Φιλιπιπινέζικα που μεχρι τότε λεγόταν Τάγκαλογκ. Η επίσημη άποψη είναι ότι τα φιλιππινέζικα  και τα Τάγκαλογκ είναι δυο ξεχωριστές γλώσσες. Στην πράξη όμως   τα φιλιππινέζικα μπορούν να θεωρηθούν ως η επίσημη ονομασία του Τάγκαλογκ ή ακόμη ως μια συνώνυμη λέξη. Στις μέρες μας τα φιλιππινέζικα  χαρακτηρίζεται ως μια  γλώσσα που έχει βάση τα Τάγκαλογκ. Μέσα στη χώρα οι κάτοικοι χρησιμοποιούνε την λέξη τάγκαλογκ αλλά σε διεθνή επίπεδο την λένε φιλιππινέζικα. Είναι κάτι αντίστοιχο με την ισπανική γλώσσα όπου στην Ισπανία οι κάτοικοι την λένε καστελιανικά αλλά  διεθνώς την λένε ισπανική. Σύμφωνα με καταγραφή του 2013 γλώσσα ομιλείται από 45 εκατομμύρια ανθρώπους.

## Παραπομπές


## Εξωτερικοί σύνδεσμοι

*Commission on the Filipino Language

Κατηγορία:Γλώσσες των Φιλιππίνων
Canal+

Το **Canal+** () είναι γαλλικό καλωδιακό τηλεοπτικό κανάλι που ξεκίνησε τη λειτουργία του το 1984. Ανήκει 100% στον Groupe Canal+, ο οποίος με τη σειρά του ανήκει στη Vivendi. Το κανάλι μεταδίδει διάφορα είδη προγραμματισμού, ως επί το πλείστον κρυπτογραφημένα. Χωρίς κρυπτογράφηση προγραμματισμού μπορούν να προβληθούν δωρεάν στο Canal+ και δορυφορικά στο Canal+ Clair.

Το Canal+ υποστηρίζει την πρωτοβουλία Hybrid Broadcast Broadband TV (HbbTV, μια κοινοπραξία εταιρειών ραδιοτηλεοπτικών εκπομπών και επιχειρήσεων του Διαδικτύου, συμπεριλαμβανομένων των SES, OpenTV και Institut für Rundfunktechnik), η οποία προωθεί και καθιερώνει ένα ανοικτό ευρωπαϊκό πρότυπο για τους υβριδικούς αποκωδικοποιητές λήψης των τηλεοπτικών και ευρυζωνικών εφαρμογών πολυμέσων με ένα μόνο περιβάλλον εργασίας χρήστη.

## Παραπομπές


## Εξωτερικοί σύνδεσμοι

* 

Κατηγορία:Γαλλικοί τηλεοπτικοί σταθμοί
Ισικλί

**Işıklı** είναι ένα τουρκικό όνομα που σημαίνει κυριολεκτικά "φωτεινή" ή "με τα φώτα"  το οποίο μπορεί να αναφέρεται στα εξής τοπωνύμια:
* Ισικλί Αϊδινίου, χωριό στην Επαρχία Αϊδινίου της Τουρκίας
* Ισικλί Κοζάν, χωριό στην περιοχή Κοζάν της Επαρχίας Αδάνων, Τουρκία
* Ισικλί Σιλιφκέ, χωριό στην περιοχή Σιλιφκέ της Επαρχίας Μερσίνης της Τουρκίας
* Λίμνη Ισικλί, λίμνη στη δυτική Τουρκία
* Φράγμα Ισικλί, φράγμα στην Τουρκία

## Δείτε επίσης
* Işıklı Υολ, άλμπουμ του 2007 από τον Izel
Ευμένεια

Με το όνομα **Ευμένεια** είναι γνωστές δυο πόλεις:

*Ευμένεια Φρυγίας, αρχαία ελληνική πόλη της Φρυγίας, στη Μικρά Ασία.
*Ευμένεια Υρκανίας, ελληνιστική πόλη στην Υρκανία (στο σημερινό βορειοανατολικό Ιράν)
Ινδικός γύπας

Ο **Ινδικός γύπας** είναι ένας εξαιρετικά απειλούμενος γύπας και στενός συγγενής του όρνιου. Ζει στους λοφώδεις βράχους της κεντρικής και ανατολικής χερσονήσου της Ινδίας. Τα πουλιά στο βόρειο τμήμα της εξάπλωσής του, που κάποτε θεωρούνταν ένα υποείδος, αντιμετωπίζονται πλέον σαν ξεχωριστό είδος, που έχει το όνομα Λεπτόραμφος γύπας (*Gyps tenuirostris*).

## Μορφολογία
αριστερά|μικρογραφία|Εν πτήσει
Ο ινδικός γύπας είναι μικρότερος από το όρνιο. Έχει μήκος 80-103 εκ., βάρος 5,5-6,3 κιλά και άνοιγμα φτερών 1,96-2,38 εκ. Το φτέρωμά του είναι ανοιχτό μπεζ καστανό, ενώ τα ερετικά του σκούρα γκριζοκάστανα. Το κεφάλι επίσης γκριζοκάστανο με λίγο χνούδι στον σβέρκο του. 

## Παραπομπές



Κατηγορία:Αετίδες
Κατηγορία:Πτωματοφάγα ζώα
Κατηγορία:Πτηνά της Ασίας
Ισικλί Αϊδινίου

Το **Ισικλί** (*Işıklı*) είναι χωριό στην περιοχή του Αϊδινίου, στην Επαρχία του Αϊδινίου, στην Τουρκία. Το 2010 είχε πληθυσμό 1785 κατοίκων.

## Παραπομπές


Κατηγορία:Χωριά της Τουρκίας
Προολυμπιακό τουρνουά καλαθοσφαίρισης

Το **Παγκόσμιο Ολυμπιακό Προκριματικό Τουρνουά ΦΙΜΠΑ** (αγγλικά: *FIBA World Olympic Qualifying Tournament*), γνωστό με την παλαιότερη ονομασία του ως **προολυμπιακό τουρνουά καλαθοσφαίρισης** (Pre-Olympic Basketball Tournament), είναι το τελευταίο προκριματικό τουρνουά για το Ολυμπιακό Τουρνουά Kαλαθοσφαίρισης. Οι ομάδες από κάθε ηπειρωτική ζώνη της Διεθνούς Ομοσπονδία Καλαθοσφαίρισης (FIBA) οι οποίες δεν έχουν καταφέρει να προκριθούν απευθείας στους Ολυμπιακούς Αγώνες, αγωνίζονται για τις τελευταίες εναπομείνασες θέσεις που οδηγούν στους Θερινούς Ολυμπιακούς Αγώνες.

## Παραπομπές


## Εξωτερικοί σύνδεσμοι
* 

Κατηγορία:Διοργανώσεις καλαθοσφαίρισης εθνικών ομάδων
Φιάρδαμπιγκδ

Το **Φιάρδαμπιγκδ** (ισλανδικά: *Fjarðabyggð*) είναι ένας από τους 9 δήμους της περιφέρειας της Ανατολικής Ισλανδίας. Η έκταση του δήμου είναι 1.164 τ.χλμ. και ο πληθυσμός του 4.747 κάτοικοι σύμφωνα με την απογραφή του 2016, με πυκνότητα 4.02 κατοίκους ανά τ.χλμ. Η μεγαλύτερη περιοχή είναι το Νέσκαουπσταδουρ.

## Ιστορία
Ο δήμος Φιάρδαμπιγκδ ιδρύθηκε στις 7 Ιουνίου του 1998 ύστερα από την ένωση των πρώην δήμων Έσκιφιορδουρ, Νέσκαουπσταδουρ και Ρέιδαρφιορδουρ. Στις 8 Οκτωβρίου του 2005 αποφασίστηκε να συγχωνευτούν οι δήμοι Φιάρδαμπιγκδ, Μιοαφιαρδαρχέρπουρ, Άουστουρμπιγκδ και Φασκρουδσφιάρδαρχεπ σε ένα νέο δήμο που ονομάστηκε Φιάρδαμπιγκδ. Η απόφαση αυτή τέθηκε σε ισχύ στις 9 Ιουνίου του 2006 μετά τις δημοτικές εκλογές του 2006.

## Δημογραφία

### Πληθυσμιακά κέντρα
Υπάρχουν 6 ψαροχώρια στο Φιάρδαμπιγκδ. Το μεγαλύτερο στον δήμο είναι το χωριό Νέσκαουπσταδουρ με 1.481 κατοίκους (2016) και το μικρότερο το Μιόιφιορδουρ με 42 κατοίκους (2011).	


Αρχείο:Neskaupstadur fall.jpg|Το Νέσκαουπσταδουρ το φθινόπωρο.
Αρχείο:Reydarfjordur.jpg|Το Ρέιδαρφιορδουρ τον χειμώνα.
Αρχείο:Eskifjörður3.jpg|Το λιμάνι του Έσκιφιορδουρ τον χειμωνα.
Αρχείο:Town of Fáskrúðsfjörður.jpg|Το Φάσκρουδσφιορδουρ.
Αρχείο:Stöðvarfjörður 1.jpg|Το Στόδβαρφιορδουρ.

## Μεταφορές
### Αεροπορικές
Στον δήμο υπάρχουν δύο τοπικά αεροδρόμια που εξυπηρετούν τις γύρω περιοχές. Το Αεροδρόμιο Νόρδφιορδουρ βρίσκεται στο χωριό Νέσκαουπσταδουρ και το Αεροδρόμιο Φάσκρουδσφιορδουρ στο χωριό Φάσκρουδσφιορδουρ.

## Αθλητισμός
*Knattspyrnufélag Fjarðabyggðar (ποδόσφαιρο)
*Θρότουρ Νέσκαουπσταδ (πετοσφαίριση)

## Αδελφοποιήσεις
Ο δήμος Φιάρδαμπιγκδ ή οι περιοχές αυτού έχουν αδελφοποιηθεί με τις παρακάτω περιοχές:
* Γκραβελίν (έχει αδελφοποιηθεί με το Φασκρουδσφιόρδουρ)
* Μανίτσοκ
* Έσμπιεργκ
* Σταβάνγκερ (έχει αδελφοποιηθεί με το Νέσκαουπσταδουρ)
* Γυβάσκυλα

## Παραπομπές


## Εξωτερικοί σύνδεσμοι

* 

Κατηγορία:Διοικητική διαίρεση της Ισλανδίας
Λέουαρντεν

Το **Λέουαρντεν** (, προφορά: [ˈleːʋ.ɑrdə(n)], δυτικά φριζικά: Ljouwert [ˈʎɔːw(ə)t]) είναι πόλη και δήμος στη βόρεια Ολλανδία, πρωτεύουσα της επαρχίας Φρίσλαντ. Η πόλη τον Μάιο του 2014 είχε 108.249 κατοίκους και ήταν η μεγαλύτερη της επαρχίας. Υπάρχουν ίχνη κατοίκησης από τον 2ο αιώνα μ.Χ., ενώ το Λέουαρντεν κατοικείται συνεχώς από τον 10ο αιώνα. Έλαβε δικαιώματα πόλης το 1435.

Τα πιο γνωστά κτίρια στο κέντρο της πόλης είναι η Κανσελαράι (πρώην καγκελαρία), το Στάτχαουντερλικ Χοφ, μία από τις κατοικίες της ολλανδικής βασιλικής οικογένειας μέχρι το 1971, το Βάαγκ (παλιό εμπορικό κέντρο της πόλης), η εκκλησία του αγίου Βονιφάτιου, ο κεκλιμένος πύργος Όλντεχοφε και το μουσείο Φρις. Το Λέουαρντεν είναι το σημείο αφετηρίας και τερματισμού του αγώνα παγοδρομίας Ελφστέντεντοχτ, μήκους 200 χιλιομέτρων, ο οποίος ακολουθεί τα κανάλια της περιοχής όποτε το επιτρέπει ο καιρός. Διάσημοι που γεννήθηκαν στο Λέουαρντεν είναι ο καλλιτέχνης Μαουρίτς Κορνέλις Έσερ, η Μάτα Χάρι και η Σάσκια φαν Όιλενμπουργκ, γυναίκα του Ρέμπραντ.

Το Λέουαρντεν επελέγη πολιτιστική πρωτεύουσα της Ευρώπης για το 2018, μαζί με τη Βαλέτα.

## Παραπομπές


## Εξωτερικοί σύνδεσμοι

* Επίσημος ιστότοπος

κατηγορία:Πόλεις της Ολλανδίας
Κατηγορία:Επαρχία Φρίσλαντ
Νεόγυπας

Ο **Νεόγυπας** είναι εξαφανισμένο μονοτυπικό γένος και είδος αρπακτικού της οικογένειας Γυπίνες. Έζησε κατά το Πλειστόκαινο στη Καλιφόρνια.

## Παραπομπές


Κατηγορία:Αετίδες
Κατηγορία:Εξαφανισμένα είδη
Κατηγορία:Πανίδα της Βόρειας Αμερικής